Drakelilje

australdrakelilje (C. australis) 
 Cordyline fruticosa
 Cordyline indivisa

Drakelilje (Cordyline) er ei slekt med planter i aspargesfamilien. Slekta har tidligere blitt regnet til agavefamilien, liljefamilien og Asteliaceae. 

Artene varierer i vekstform fra urter med grunnstilte blad i rosett til ganske store trær. Blomstene er tvekjønnede, undersittende og har seks blomsterdekkblad og seks pollenbærere. Frukten er et bær. De er utbredt i det vestlige stillehavsområdet i østlige Australia, Sørøst-Asia og New Zealand og på øyene utover til Polynesia. Det er også én art i vestlige Sør-Amerika.

Cordyline er ofte blitt forvekslet med Dracaena, men de kan skilles på at Cordyline har en oppsvulmet jordstengel. Flere arter brukes som stueplanter, og i strøk med lite frost dyrkes de også i hager og parker. Cordyline fruticosa er viktig for polynesierne som mat, medisin og i religiøse sammenhenger, og de spredte arten utover i Stillehavet til østlige Polynesia.

Kilder

Eksterne lenker 

 

Aspargesfamilien